Mercedes Sampietro

Mercedes Sampietro Marro, naixita de Barcelona (Barcelonés) o 24 de chinero de 1947, ye una actriz catalana, activa en o teatro dende primerías d'os anyos 1970 y en o cine espanyol dende zaguerías d'ixa mesma decada. Tamién destaca como actriz de doblache. Ha recibito cuantos premios mientres a suya carrera artistica. Antiparte, en 2003-2006 estió presidenta de l'Academia de las Artes y las Ciencias Cinematográficas de España.

D'entre a suya filmografía, se puet destacar bellas cintas como El crimen de Cuenca (1979, Pilar Miró), Gary Cooper, que estás en los cielos (1981, Pilar Miró), El pájaro de la felicidad (1993, Pilar Miró), Las huellas borradas (1999, Enrique Gabriel), Silencio roto (2001, Montxo Armendáriz), Lugares comunes (2002, Adolfo Aristarain), u La noche que dejó de llover (2008, Alfonso Zarauza).

 Vinclos externos 
  Mercedes Sampietro en IMDb.

Categoría:Actrices de Catalunya
Categoría:Premio Nacional de Cinematografía
Categoría:Naixius de Barcelona
Categoría:1947 (naixencias)